Prvi solo uspon na Mount Everest
<s>Prvi solo uspon na Mount Everest izveo je 1980. godine Reinhold Messner sa tibetanske strane.</s><s>Išao je klasičnom rutom  Sjeveroistočnim grebenom da bi kasnije prepriječio prema Nortonovom kuloaru.</s><s>Uspon je izveo usred sezone monsuna, u avgustu mjesecu kada se izbjegavaju usponi na Everest zbog obilnih padavina.</s><s>Bio je to prvi solo uspon na Everest i prvi solo uspon bez dodatnog kisika.</s>

<s>Reinhold Messner je doputovao na Tibet zajedno sa svojom tadašnjom djevojkom Kanađankom Nenom Holguin.</s><s>Na sam dan uspona vremenske prilike su se promijenile.</s><s>Spustila se magla i polako je počeo padati snijeg.</s><s>Odlučio je ubrzati uspon.</s><s>Ali to nije bilo lako.</s><s>S jedne strane, bio je pod pritiskom zbog neprestane opasnosti, jer alpinisti tvrde da se na ovakvim usponima može samo jednom odkliznuti.</s><s>Drugo, zrak je bio toliko rijedak da nije mogao da se uspinje kako je mislio da treba.</s><s>Treća stvar je bilo psihičko opterećenje jer je cijelo vrijeme bio sam i nije bio u mogućnosti s nekim podijeliti svoje brige i strahove.</s><s>Šator, ranac i hranu ostavio je na svom posljednjem odmorištu na 8.220 metara visine.</s>

<s>Popodne 20. avgusta 1980, trećeg dana uspona, Messner je, više pužući nego hodajući stigao do najviše tačke na 8.850 metara.</s><s>Na vrhu je bio tako umoran da se samo bacio u snijeg i vegetirao.</s><s>Podigao se poslije sat vremena i počeo se spuštati.</s><s>Da kod spuštanja nije pronašao svoj trag u svježem snijegu, bio bi izgubljen.</s>

<s>Bio sam u stalnoj agoniji.</s><s>Tokom čitavog života nisam bio tako umoran kao na vrhu Everesta toga dana.</s><s>I sada mislim kao i onda, da sam nesvjestan za uvijek .…</s><s>I znao sam da sam psihički bio na kraju vlastite snage - Reinhold Messner.</s>

<s>Kada se dan nakon osvajanja vrha vratio u logor na 6.400 metara visine, djevojka ga je jedva prepoznala.</s><s>Plakao je, a njegovo je lice bilo žuto, usne ispucane i rastrgane.</s>

<s>Messnerov solo-uspon na Everest, u sezoni monsuna, bez kisika i na djelimično novoj ruti smatra se najvećim dostignućem u historiji osvajanja na Himalajama.</s><s>Sam Mesnner smatra da je njegov solo-uspon na Nanga Parbat u ljeto 1978. veće  dostignuće jer je bio prvi uspon ove vrste na jedan vrh preko 8.000 metara, dok je solo uspon na Everest bio samo završnica u njegovom razvoju kao alpiniste.</s><s>Uspon je opisao u knjizi The Crystal Horizon (Kristalni horizont).</s>

<s>Reference</s>

<s>Mount Everest</s>

